|  |
| --- |
| Description: grb RH |
| REPUBLIKA HRVATSKA  OPĆINSKO DRŽAVNO ODVJETNIŠTVO U RIJECI |
| Rijeka, Frana Supila 16 |

Broj: P-26/2024

Rijeka, 10. svibnja 2024.

DB/DB

Temeljem članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj: 78/2017., 89/2019., 155/2023.), a sukladno javnom natječaju objavljenom u Narodnim novinama broj 46/2024 od 19. travnja 2023., za prijam u državnu službu u Općinsko državno odvjetništvo u Rijeci na neodređeno vrijeme državnoodvjetničkog savjetnika - 2 izvršitelja/ice, oglašava se sljedeća

OBAVIJEST

I. Testiranje kandidata koji su podnijeli pravodobne i potpune prijave te ispunjavaju formalne uvjete za radno mjesto državnoodvjetnički savjetnik – 2 izvršitelja/ice održat će se

24. svibnja 2024. (petak) u 13,00 sati

u Općinskom državnom odvjetništvu u Rijeci, Frana Supila 16, Rijeka,

II. Testiranju mogu pristupiti samo osobe koje se smatraju kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

IV. Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima izuzev onih koje im za potrebe testiranja dopuste članovi Komisije za provedbu javnog natječaja (u daljnjem tekstu: Komisija), drugom literaturom i bilješkama te koristiti mobitel ili druga komunikacijska sredstva. Zbog povrede navedenih pravila kandidat će biti udaljen s testiranja, dok postignuti rezultat Komisija neće priznati niti ocijeniti.

V. Nakon provedbe pisanog dijela testiranja, na razgovor s Komisijom pristupit će oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe. Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni. Razgovor s Komisijom bit će proveden i vrednovan sukladno članku 14. Uredbe.

VI. Kandidat koji nije pristupio testiranju više se ne smatra kandidatom u postupku.

VII. Sadržaj i način testiranja kandidata za radno mjesto i pravni izvori za pripremu kandidata za testiranje objavljeni su u obavijesti na web stranici Državnog odvjetništva Republike Hrvatske i na web stranicama Ministarstva pravosuđa i uprave istovremeno s objavom javnog natječaja.

VIII. Čelniku tijela Komisija dostavlja izvješće o provedenom postupku koje potpisuju svi članovi Komisije.

IX. Izabranom/im kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

X. Izabranom kandidatu/kandidatkinji dostavlja se obavijest o izboru, kako bi se sukladno odredbi članka 122. stavak 3. Zakona o državnom odvjetništvu („Narodne novine“ broj 67/2018., 21/2022.) mogao podnijeti zahtjev za provedbu temeljne sigurnosne provjere nadležnoj sigurnosno-obavještajnoj agenciji, te radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

XI. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA